Diari Oficial de la Generalitat Valenciana


Sumari del DOGV 3706, del 10-03-2000 (2000/1905)

RESOLUCIÓ de 6 de març de 2000, del director general de Producció Agrària, per la qual s’eximeix de respectar el límit màxim de retirada per a optar a les ajudes per superfície als productors de determinats conreus herbacis en la campanya de comercialització 2000-2001, regulats per l’Ordre de 22 de desembre de 1999, de la Conselleria d’Agricultura, Pesca i Alimentació (DOGV núm. 3.656, de 30.12.1999).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3706

Data del DOGV
:   10-03-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/1905


Data del document
:   06-03-2000

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * suport econòmic
    * producció vegetal
    * superfície d'explotació
    * comercialització
    * cereal
    * planta tèxtil
    * planta industrial
    * cultiu farratger
    * planta farratgera
    * ajuda a l'agricultura
    * lleguminosa
    * ajuda pública

RESOLUCIÓ de 6 de març de 2000, del director general de Producció Agrària, per la qual s'eximeix de respectar el límit màxim de retirada per a optar a les ajudes per superfície als productors de determinats conreus herbacis en la campanya de comercialització 2000-2001, regulats per l'Ordre de 22 de desembre de 1999, de la Conselleria d'Agricultura, Pesca i Alimentació (DOGV núm. 3.656, de 30.12.1999). [2000/1905]
  
El Reial Decret 1.893/1999, de 10 de desembre, del Ministeri d'Agricultura, Pesca i Alimentació, sobre pagaments per superfície a determinats productes agrícoles, a l'empara de l'apartat 5 de l'article 6 del Reglament (CE) 1.251/1999, recull en l'article 18 la possibilitat d'exceptuar de determinades obligacions en relació amb el percentatge total de retirada de terres de la producció, als sol·licitants amb explotacions situades en comarques afectades per condicions climàtiques excepcionals.
  
La Resolució de 21 de gener de 2000, del director general de Producció Agrària, de la Conselleria d'Agricultura, Pesca i Alimentació, permetia que la superfície retirada del conreu, per a les explotacions de secà i regadiu de la comarca meridional d'Alacant, poguera representar fins al 50% del total de la superfície per la qual se sol·liciten els pagaments per superfície.
  
A causa de la sequera registrada durant els últims mesos en la comarca meridional d'Alacant, molts agricultors no han pogut realitzar les sembres de determinats conreus herbacis. Així mateix, el dèficit de precipitacions ha provocat un balanç negatiu d'aigua superficial i subterrània en aquesta comarca.
  
Ateses aquestes condicions climàtiques excepcionals, resolc:
  
Article únic
  
Per a la campanya de comercialització 2000/2001, s'exceptua del compliment del límit màxim del percentatge de retirada, establit en l'apartat 2 de l'article 11 del Reial Decret 1.893/1999, de 10 de desembre, del Ministeri d'Agricultura, Pesca i Alimentació, a les explotacions de secà i regadiu ubicades en les comarques Meridional i Vinalopó de la província d'Alacant, i es permet que la superfície retirada del conreu (obligatòria més voluntària) puga representar fins al 75% del total de la superfície per la qual se sol·liciten els pagaments per superfície.